ང་ལ་མཚོན་ན་ཡང་།རང་ཉིད་དུས་ནམ་ཡང་ཕལ་ཆེར་ཕ་ཡུལ་དུ་ལོག་མི་ཐུབ་པ་རྟོགས་ཡོད་ན་ཡང་།ངས་རང་ཉིད་དུས་ནམ་ཡང་ཕ་ཡུལ་དུ་ཕྱིར་ལོག་པའི་ལམ་དུ་འགྲོ་བཞིན་ཡོད་པ་ཚོར།པེ་ཅིན་གྱི་འཚོ་བ་ནི་མདུན་ཕྱོགས་ཡིན་ལ་མ་འོངས་པ་ཡིན་ན་ཡང་།ང་ནི་དུས་ནམ་ཡང་ཁ་ཕྱིར་ལ་འཁོར་ནས་འགྲོ་མཁན་ཞིག་དང་འདས་པའི་ཕྱོགས་སུ་འགྲོ་མཁན་ཞིག་ཡིན་སྲིད།རྒྱུ་མཚན་ནི།དང་ཐོག་ཕ་ཡུལ་དང་གྱེས་དོན་ནི་རྒྱང་རིང་བསྙེགས་པ་དང་མ་འོངས་པ་བསྙེགས་པ་སོགས་གང་ཡིན་རུང་།ད་ལྟ་ངའི་སེམས་སུ་ང་རང་མི་ཚེ་འདིར་ཕལ་ཆེར་ཕ་ཡུལ་གྱི་མིག་རྒྱང་གི་འོག་ནས་ཐར་མི་ཐུབ་ལ།ཕ་ཡུལ་གྱི་ལག་ཏུ་བཟུང་ཡོད་པའི་སྲད་བུ་དེས་ངའི་ཚེ་སྲོག་གི་འགྲུལ་བཞུད་འདིའི་རིང་ཚད་ཐག་བཅད་ཡོད་པ་འདྲ།